b'\n_START_ARTICLE_\nSMART Board\n_START_SECTION_\nAjalugu\n_START_PARAGRAPH_\nSMART Technologies ULC. esitles esimest interaktiivset tahvlit 1991. aastal. See oli esimene interaktiivne tahvel, mis v\xc3\xb5imaldas arvuti puutejuhtimist ja kirjutamist otse tavalistes Microsoft Windowsi programmides.\n_START_SECTION_\nTehnoloogia\n_START_PARAGRAPH_\nSMART Boardi interaktiivne puutetahvel t\xc3\xb6\xc3\xb6tab koosluses, kuhu kuuluvad veel arvuti ja projektor. Komponendid \xc3\xbchenduvad omavahel kas juhtmevabalt (wireless), USB- v\xc3\xb5i serial-kaablite abil. Projektor, mis on \xc3\xbchendatud arvutiga, projitseerib arvuti t\xc3\xb6\xc3\xb6laua kujutise puutetahvlile. Kuna tahvel on puutetundlik, tuvastab ta s\xc3\xb5rme v\xc3\xb5i pliiatsialusega kaasas oleva pliiatsi vajutuse. SMART Board draiver tuvastab vajutuse asukoha ning muundab selle kas hiireklikiks v\xc3\xb5i digitaalseks tindiks. SMART Boardi interaktiivseid puutetahvleid on eest- ja tagantprojektsiooniga ning interaktiivsete ekraanidena (plasma- v\xc3\xb5i LCD-ekraanidele).\n_START_SECTION_\nTakistus-tehnoloogia\n_START_PARAGRAPH_\n600-seeria SMART Boardi interaktiivsed puutetahvlid on loodud kasutades takistus-tehnoloogiat. Need interaktiivsed puutetahvlid h\xc3\xb5lmavad elastset, s\xc3\xbcnteetilist esik\xc3\xbclge ning tugevat tagak\xc3\xbclge. Esik\xc3\xbclje tagumine pool ning tagak\xc3\xbclje eesmine k\xc3\xbclg on kaetud vastupidava kihiga, mis on eraldatud \xc3\xb5hupadjaga, mille paksus (1/500 tolli) on v\xc3\xb5rreldav inimese kahe juuksekarvaga. Surve, mida avaldab esik\xc3\xbcljele vajutus, sulgeb kahe kihi vahelise \xc3\xb5hupadja. Kontaktipunkt registreeritakse ning muudetakse analoogsignaalist andmevooks. Seej\xc3\xa4rel saadetakse info arvutisse edasiseks t\xc3\xb6\xc3\xb6tluseks. See tehnoloogia tunneb \xc3\xa4ra kasutaja s\xc3\xb5rme, pliiatsi ning \xc3\xbcksk\xc3\xb5ik, millise muu eseme.\n_START_SECTION_\nDViT (Digital Vision Touch) tehnoloogia\n_START_PARAGRAPH_\nTagant-projektsiooniga ning interaktiivsed ekraanid (plasma- v\xc3\xb5i LCD-ekraanidele) kasutavad DViT-tehnoloogiat. Selle tehnoloogia puhul puudutab kasutaja interaktiivset puutetahvlit, et juhtida sellelt oma arvutit, v\xc3\xb5i sellele kirjutamiseks. Digitaalsed kaamerad ja tarkvara tuvastavad puutekoha tahvlil ning registreerivad selle kas hiireklikiks v\xc3\xb5i kirjutiseks. DViT-tehnoloogia puhul pole kaamerad n\xc3\xa4htaval, vaid on peidetud puutetundlikku pinda \xc3\xbcmbritseva raami sisse.\n_START_SECTION_\nSMART pliiatsialus\n_START_PARAGRAPH_\nK\xc3\xb5ik SMART Boardi interaktiivsed puutetahvlid omavad esik\xc3\xbcljel, all \xc3\xa4\xc3\xa4res, pliiatsialust, millel on pliiatsid ning kustutuskumm. Pliiatseid on nelja v\xc3\xa4rvi: must, punane, roheline ja sinine. Pliiatsid ei sisalda elektroonikat ega tinti \xe2\x80\x93 tehnoloogia seisneb pliiatsialuses. Kui n\xc3\xa4iteks sinine pliiats t\xc3\xb5stetakse pliiatsialuselt tema pesast, tuvastab selle optiline sensor. SMART Boardi tarkvara t\xc3\xb5lgendab j\xc3\xa4rgmise puudutuse tahvli pinnal sinise pliiatsi v\xc3\xa4rvina. Juhtpaneelist on v\xc3\xb5imalik k\xc3\xb5iki pliiatseid modifitseerida kasutajale sobilikuks (v\xc3\xa4rvitoon, joonelaad jms). Sama kehtib ka kustutuskummi kohta \xe2\x80\x93 t\xc3\xb5stes kustutuskummi, tuvastab selle sensor ning kasutaja j\xc3\xa4rgmine tegevus tahvlil v\xc3\xb5rdub kustutamise funktsiooniga. Pole oluline, kas seda tehakse kustutuskummiga, s\xc3\xb5rmega v\xc3\xb5i \xc3\xbcksk\xc3\xb5ik, millise muu esemega.\n_START_SECTION_\nTarkvara\n_START_PARAGRAPH_\nSMART Boardi tarkvarapakett h\xc3\xb5lmab Notebooki tarkvara ja muid SMART Boardi t\xc3\xb6\xc3\xb6riistu. Saadaval Windowsi, Mac OS Xi ja Linuxi operatsioonis\xc3\xbcsteemide kasutajatele.\n_START_SECTION_\nNotebook tarkvara\n_START_PARAGRAPH_\nNotebook tarkvara on materjalide edastamise platvorm, mis annab kasutajale juurdep\xc3\xa4\xc3\xa4su interaktiivsetele multimeedia materjalidele, ning t\xc3\xb6\xc3\xb6riistad nende modifitseerimiseks, salvestamiseks ja jagamiseks. Notebook tarkvara omab ka k\xc3\xa4ekirja tuvastamise funktsiooni, mis muudab k\xc3\xa4sitsi kirjutatu tr\xc3\xbckitekstiks. Kasutajad saavad luua omaenda materjale kasutades Galerii alt leitavaid tuhandeid erinevaid objekte, milleks on pildifailid, videod, flash-failid jpt. K\xc3\xb5iki loodud materjale saab salvestada, taasesitada, jagada, printida ja eksportida eri vormingutesse._NEWLINE_2008. aasta alguses andis SMART Technologies ULC. v\xc3\xa4lja v\xc3\xa4rskeima versiooni tarkvarast \xe2\x80\x93 SMART Notebook 10.\n_START_SECTION_\nSMART Boardi interaktiivse puutetahvli t\xc3\xb6\xc3\xb6riistad\n_START_PARAGRAPH_\nT\xc3\xb6\xc3\xb6riistad on t\xc3\xa4helepanu juhtimise instrument, ekraanisirm, luup, ujuvt\xc3\xb6\xc3\xb6riistad, ekraani klaviatuur, ekraanih\xc3\xb5ive t\xc3\xb6\xc3\xb6riist, videom\xc3\xa4ngija ja -salvesti.\n_START_SECTION_\nKasu\n_START_PARAGRAPH_\nSMART Board t\xc3\xb6\xc3\xb6tab k\xc3\xb5ikide programmidega, mis on saadaval \xc3\xbchendatud arvutis. K\xc3\xb5ige levinumad programmid, mida kasutatakse SMART Boardi interaktiivsel puutetahvlil on Microsoft PowerPoint, Excel, Word ja AutoCAD. SMART Boardi interaktiivset puutetahvlit kasutatakse \xc3\xb5petamisel, koolitamisel, koosolekutel ning esitlemistel. 2008. aasta kevade seisuga on SMART Boardi interaktiivset tahvlit m\xc3\xbc\xc3\xbcdud peaaegu miljon rohkem kui sajas riigis.'